CELEX: 32021D0872
Language: hr
Date: 2021-05-28 00:00:00
Title: Provedbena odluka Komisije (EU) 2021/872 оd 28. svibnja 2021. o poravnanju računa agencija za plaćanja Ujedinjene Kraljevine u pogledu izdataka financiranih iz Europskog poljoprivrednog fonda za ruralni razvoj (EPFRR) za financijsku godinu 2020. (priopćeno pod brojem dokumenta C(2021) 3686) (Vjerodostojan je samo tekst na engleskom jeziku)

31.5.2021   
               
               
                  HR
               
               
                  Službeni list Europske unije
               
               
                  L 191/21
               
            
         PROVEDBENA ODLUKA KOMISIJE (EU) 2021/872
         оd 28. svibnja 2021.
         o poravnanju računa agencija za plaćanja Ujedinjene Kraljevine u pogledu izdataka financiranih iz Europskog poljoprivrednog fonda za ruralni razvoj (EPFRR) za financijsku godinu 2020.
         
            
               (priopćeno pod brojem dokumenta C(2021) 3686)
            
         
         (Vjerodostojan je samo tekst na engleskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1306/2013 Europskog parlamenta i Vijeća od 17. prosinca 2013. o financiranju, upravljanju i nadzoru zajedničke poljoprivredne politike i o stavljanju izvan snage uredaba Vijeća (EEZ) br. 352/78, (EZ) br. 165/94, (EZ) br. 2799/98, (EZ) br. 814/2000, (EZ) br. 1290/2005 i (EZ) 485/2008 (1), a posebno njezin članak 51. u vezi s člancima 131. i 138. Sporazuma o povlačenju Ujedinjene Kraljevine Velike Britanije i Sjeverne Irske iz Europske unije i Europske zajednice za atomsku energiju,
         nakon savjetovanja s Odborom za poljoprivredne fondove,
         budući da:
         
                     (1)
                  
                  
                     U skladu s člankom 51. Uredbe (EU) br. 1306/2013, Komisija prije 31. svibnja godine koja slijedi nakon predmetne proračunske godine mora poravnati račune agencija za plaćanja iz članka 7. te uredbe na temelju godišnjih financijskih izvještaja koje je podnijela Ujedinjena Kraljevina, zajedno s podacima koji su potrebni za poravnanje računa, revizorskim mišljenjem o cjelovitosti, točnosti i istinitosti financijskih izvještaja te izvješćima tijela za ovjeravanje.
                  
               
                     (2)
                  
                  
                     U skladu s člankom 39. Uredbe (EU) br. 1306/2013 poljoprivredna financijska godina počinje 16. listopada godine „N – 1” i završava 15. listopada godine „N”. Pri poravnanju računa za financijsku godinu 2020., radi usklađivanja referentnog razdoblja za izdatke iz Europskog poljoprivrednog fonda za ruralni razvoj (EPFRR) s onim za izdatke iz Europskog fonda za jamstva u poljoprivredi (EFJP), trebalo bi uzeti u obzir izdatke Ujedinjene Kraljevine nastale u razdoblju od 16. listopada 2019. do 15. listopada 2020., kako je predviđeno člankom 11. stavkom 1. Provedbene uredbe Komisije (EU) br. 908/2014 (2).
                  
               
                     (3)
                  
                  
                     Člankom 33. stavkom 2. drugim podstavkom Provedbene uredbe (EU) br. 908/2014 predviđeno je da se iznosi čiji povrat treba osigurati od Ujedinjene Kraljevine ili koje treba platiti Ujedinjenoj Kraljevini u skladu s odlukom o poravnanju računa iz članka 33. stavka 1. te uredbe utvrđuju oduzimanjem iznosa međuplaćanja za predmetnu financijsku godinu od izdataka priznatih za istu godinu u skladu s člankom 33. stavkom 1.Komisija umanjuje ili uvećava sljedeće međuplaćanje za navedeni iznos.
                  
               
                     (4)
                  
                  
                     Komisija je provjerila podatke koje je dostavila Ujedinjena Kraljevina te je rezultate svojih provjera, zajedno s potrebnim izmjenama, priopćila Ujedinjenoj Kraljevini.
                  
               
                     (5)
                  
                  
                     Za agencije za plaćanja Ujedinjene Kraljevine „Department of Agriculture, Environment and Rural Affairs”, „The Scottish Government Rural Payments and Inspections Directorate”, „Welsh Government” i „Rural Payments Agency” godišnji izvještaji i prateća dokumentacija omogućuju Komisiji da donese odluku o cjelovitosti, točnosti i istinitosti dostavljenih godišnjih financijskih izvještaja.
                  
               
                     (6)
                  
                  
                     Člankom 36. stavkom 3. prvim podstavkom točkom (b) Uredbe (EU) br. 1306/2013 propisano je da se međuplaćanja trebaju izvršiti bez prekoračenja ukupnog programiranog financijskog doprinosa EPFRR-a. U skladu s člankom 23. stavkom 2. Provedbene uredbe (EU) br. 908/2014 predviđeno je da se, kada kombinirani ukupni iznos izjava o rashodima prelazi ukupni programirani doprinos za program ruralnog razvoja, iznos koji se plaća mora ograničiti na programirani iznos, ne dovodeći u pitanje gornju granicu predviđenu člankom 34. stavkom 2. Uredbe (EU) br. 1306/2013. Komisija će ograničene iznose nadoknaditi kasnije, nakon donošenja izmijenjenog financijskog plana ili na završetku programskog razdoblja.
                  
               
                     (7)
                  
                  
                     U skladu s člankom 75. stavkom 1. četvrtim podstavkom Uredbe (EU) br. 1306/2013 pravila o rokovima plaćanja za mjere ruralnog razvoja u kontekstu integriranog administrativnog i kontrolnog sustava primjenjuju se od godine zahtjeva 2019. Smanjenja zbog nepoštovanja krajnjih rokova plaćanja, izračunana u skladu s člankom 5.a Delegirane uredbe Komisije (EU) br. 907/2014 (3), u skladu su s postupkom utvrđenim u člancima 40. i 41. Uredbe (EU) br. 1306/2013 i trebaju se uzeti u obzir u ovoj Odluci za financijsku godinu 2020. Ta smanjenja mogu se prema potrebi ispitati u okviru postupka potvrde sukladnosti u skladu s člankom 52. Uredbe (EU) br. 1306/2013.
                  
               
                     (8)
                  
                  
                     U skladu s člankom 54. stavkom 2. Uredbe (EU) br. 1306/2013 Ujedinjena Kraljevina trebala bi snositi 50 % financijskih posljedica neizvršenog povrata zbog nepravilnosti ako do povrata nije došlo u roku od četiri godine od datuma podnošenja zahtjeva za povrat ili u roku od osam godina ako je povrat predmet tužbe na nacionalnim sudovima. Člankom 54. stavkom 4. Uredbe (EU) br. 1306/2013 zahtijeva se od Ujedinjene Kraljevine da godišnjim financijskim izvještajima koje mora dostaviti Komisiji na temelju članka 29. Provedbene uredbe (EU) br. 908/2014 priloži ovjerenu tablicu u kojoj su vidljivi iznosi koje Ujedinjena Kraljevina snosi u skladu s člankom 54. stavkom 2. Uredbe (EU) br. 1306/2013. Pravila o primjeni obveze Ujedinjene Kraljevine da obavješćuje o iznosima čiji povrat treba osigurati propisana su u Provedbenoj uredbi (EU) br. 908/2014. Prilog II. Provedbenoj uredbi (EU) br. 908/2014 sadržava predložak tablice kojom se Ujedinjena Kraljevina mora koristiti za dostavljanje informacija o iznosima čiji se povrat mora osigurati. Na temelju tablica koje je ispunila Ujedinjena Kraljevina Komisija bi trebala odlučiti o financijskim posljedicama neizvršenog povrata zbog nepravilnosti starijih od četiri odnosno osam godina.
                  
               
                     (9)
                  
                  
                     U skladu s člankom 54. stavkom 3. Uredbe (EU) br. 1306/2013 Ujedinjena Kraljevina može, ako za to ima opravdane razloge, odlučiti ne provesti postupak povrata. Takva odluka može se donijeti samo ako već nastali troškovi ili troškovi koji će vjerojatno nastati prekoračuju iznos povrata ili ako je povrat nemoguć zbog nesolventnosti, zabilježene i priznate prema nacionalnom pravu, dužnika ili osoba zakonski odgovornih za nepravilnost. Ako je odluka donesena u roku od četiri godine od datuma podnošenja zahtjeva za povrat ili u roku od osam godina ako je postupak povrata predmet tužbe pred nacionalnim sudovima, 100 % financijskih posljedica neizvršenog povrata trebalo bi biti na teret proračuna Unije. Iznosi za koje je Ujedinjena Kraljevina odlučila ne provesti postupak povrata i razlozi za tu odluku navode se u sažetom izvješću iz članka 54. stavka 4. Uredbe (EU) br. 1306/2013 u vezi s člankom 102. stavkom 1. prvim podstavkom točkom (c) podtočkom iv. te uredbe. Stoga ti iznosi ne bi trebali biti na teret Ujedinjene Kraljevine, iz čega slijedi da trebaju biti na teret proračuna Unije.
                  
               
                     (10)
                  
                  
                     Ovom Odlukom trebali bi se u obzir uzeti i iznosi koji i dalje trebaju biti na teret Ujedinjene Kraljevine zbog primjene članka 54. stavka 2. Uredbe (EU) br. 1306/2013 u odnosu na programsko razdoblje 2007.–2013. za EPFRR.
                  
               
                     (11)
                  
                  
                     U skladu s člankom 51. Uredbe (EU) br. 1306/2013 ovom se Odlukom ne bi trebale dovesti u pitanje odluke koje Komisija može donijeti u budućnosti kako bi iz financiranja Unije isključila izdatke koji nisu ostvareni u skladu s pravilima Unije,
                  
               DONIJELA JE OVU ODLUKU:
         
            Članak 1.
            Računi agencija za plaćanja Ujedinjene Kraljevine „Department of Agriculture, Environment and Rural Affairs”, „The Scottish Government Rural Payments and Inspections Directorate”, „Welsh Government” i „Rural Payments Agency” poravnavaju se u pogledu izdataka financiranih iz Europskog poljoprivrednog fonda za ruralni razvoj (EPFRR) za financijsku godinu 2020. te u odnosu na programsko razdoblje 2014.–2020.
            Iznosi čiji povrat treba osigurati od Ujedinjene Kraljevine ili koje joj treba platiti u okviru svih programa ruralnog razvoja u skladu s ovom Odlukom utvrđeni su u Prilogu I.
         
         
            Članak 2.
            Iznosi koji trebaju biti na teret Ujedinjene Kraljevine zbog primjene članka 54. stavka 2. Uredbe (EU) br. 1306/2013 i koji se odnose na programsko razdoblje 2014.–2020. i programsko razdoblje 2007.–2013. za EPFRR utvrđeni su u Prilogu II. ovoj Odluci.
         
         
            Članak 3.
            Smanjenja zbog nepoštovanja krajnjih rokova plaćanja u skladu s člankom 75. stavkom 1. Uredbe (EU) br. 1306/2013 u okviru svih programa ruralnog razvoja utvrđeni su u Prilogu III. ovoj Odluci.
         
         
            Članak 4.
            Ovom Odlukom ne dovode se u pitanje buduće odluke o potvrdi sukladnosti koje Komisija može donijeti u skladu s člankom 52. Uredbe (EU) br. 1306/2013 kako bi iz financiranja Unije isključila izdatke koji nisu ostvareni u skladu s pravilima Unije.
         
         
            Članak 5.
            Ova je Odluka upućena Ujedinjenoj Kraljevini Velike Britanije i Sjeverne Irske.
         
         
            Sastavljeno u Bruxellesu 28. svibnja 2021.
            
               
                  Za Komisiju
               
               Janusz WOJCIECHOWSKI
               
                  Član Komisije
               
            
         
         
            (1)  SL L 347, 20.12.2013., str. 549.
         
         
            (2)  Provedbena uredba Komisije (EU) br. 908/2014 оd 6. kolovoza 2014. o utvrđivanju pravila za primjenu Uredbe (EU) br. 1306/2013 Europskog parlamenta i Vijeća u pogledu agencija za plaćanje i drugih tijela, financijskog upravljanja, poravnanja računa, pravila o kontroli, jamstava i transparentnosti (SL L 255, 28.8.2014., str. 59.).
         
            (3)  Delegirana uredba Komisije (EU) br. 907/2014 оd 11. ožujka 2014. o dopuni Uredbe (EU) br. 1306/2013 Europskog parlamenta i Vijeća u pogledu agencija za plaćanja i ostalih tijela, financijskog upravljanja, poravnanja računa, jamstava i upotrebe eura (SL L 255, 28.8.2014., str. 18.).
      
      
         
            PRILOG I.
            Poravnani izdaci EPFRR-a po programima ruralnog razvoja za financijsku godinu 2020.
            Iznos čiji povrat treba osigurati od Ujedinjene Kraljevine ili koji treba platiti Ujedinjenoj Kraljevini po programu
            
               Odobreni programi s prijavljenim izdacima za EPFRR za razdoblje 2014.–2020.
            
            
                        U eurima
                     
                  
                         
                     
                     
                        CCI
                     
                     
                        Izdaci 2020.
                     
                     
                        Ispravci
                     
                     
                        Ukupno
                     
                     
                        Iznosi koji se ne mogu ponovno upotrijebiti
                     
                     
                        Prihvaćeni iznos poravnan za financijsku godinu 2020.
                     
                     
                        Međuplaćanja koja su nadoknađena Ujedinjenoj Kraljevini za predmetnu financijsku godinu
                     
                     
                        Iznos čiji povrat treba osigurati od Ujedinjene Kraljevine (-) ili koji treba platiti Ujedinjenoj Kraljevini (+)
                     
                  
                         
                     
                     
                         
                     
                     
                        i
                     
                     
                        ii
                     
                     
                        iii = i + ii
                     
                     
                        iv
                     
                     
                        v = iii - iv
                     
                     
                        vi
                     
                     
                        vii = v - vi
                     
                  
                        UK
                     
                     
                        2014UK06RDRP001
                     
                     
                        529 807 924,15 
                     
                     
                        0,00 
                     
                     
                        529 807 924,15 
                     
                     
                        0,00 
                     
                     
                        529 807 924,15 
                     
                     
                        529 808 201,17 
                     
                     
                        - 277,02 
                     
                  
                        UK
                     
                     
                        2014UK06RDRP002
                     
                     
                        25 812 674,15 
                     
                     
                        0,00 
                     
                     
                        25 812 674,15 
                     
                     
                        0,00 
                     
                     
                        25 812 674,15 
                     
                     
                        25 814 264,57 
                     
                     
                        -1 590,42 
                     
                  
                        UK
                     
                     
                        2014UK06RDRP003
                     
                     
                        126 330 959,43 
                     
                     
                        - 118 133,55 
                     
                     
                        126 212 825,88 
                     
                     
                        0,00 
                     
                     
                        126 212 825,88 
                     
                     
                        127 283 254,57 
                     
                     
                        -1 070 428,69 
                     
                  
                        UK
                     
                     
                        2014UK06RDRP004
                     
                     
                        83 277 004,77 
                     
                     
                        0,00 
                     
                     
                        83 277 004,77 
                     
                     
                        0,00 
                     
                     
                        83 277 004,77 
                     
                     
                        83 277 005,89 
                     
                     
                        -1,12 
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
      
      
         
            PRILOG II.
            Poravnanje računa agencija za plaćanja
            Financijska godina 2020. – EPFRR
            
               Ispravci u skladu s člankom 54. stavkom 2. Uredbe (EU) br. 1306/2013
            
            
                         
                     
                     
                         
                     
                     
                        
                           Ispravci povezani s programskim razdobljem 2014.–2020.
                        
                     
                     
                        
                           Ispravci povezani s programskim razdobljem 2007.–2013.
                        
                     
                  
                         
                     
                     
                        Valuta
                     
                     
                        U nacionalnoj valuti
                     
                     
                        U eurima
                     
                     
                        U nacionalnoj valuti
                     
                     
                        U eurima
                     
                  
                        UK
                     
                     
                        GBP
                     
                     
                        1 249,48 
                     
                     
                        0,00
                     
                     
                        57 807,72 
                     
                     
                        0,00
                     
                  
                         
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
      
      
         
            PRILOG III.
            Poravnanje računa agencija za plaćanja
            Financijska godina 2020. – EPFRR
            
               Smanjenja zbog nepoštovanja krajnjih rokova plaćanja u skladu s člankom 75. stavkom 1. Uredbe (EU) br. 1306/2013
            
            
                        U eurima
                     
                  
                         
                     
                     
                        CCI
                     
                     
                        Smanjenja zbog nepoštovanja krajnjih rokova plaćanja za financijsku godinu 2020.
                     
                  
                         
                     
                     
                         
                     
                     
                         
                     
                  
                        UK
                     
                     
                        2014UK06RDRP001
                     
                     
                        0,00
                     
                  
                        UK
                     
                     
                        2014UK06RDRP002
                     
                     
                        0,00
                     
                  
                        UK
                     
                     
                        2014UK06RDRP003
                     
                     
                        0,00
                     
                  
                        UK
                     
                     
                        2014UK06RDRP004
                     
                     
                        0,00